Георги Харалампиев
Георги Харалампиев Василев, известен и с прякора си Ампето, е бивш български футболист, полузащитник. Между 1959 г. и 1972 г. записва 260 мача с 30 гола в „А“ група за Славия (София), Ботев (Пловдив) и Чардафон-Орловец (Габрово).

След края на състезателната си кариера дълго време работи като треньор по футбол.

Биография 
Като футболист още 17-годишен дебютира в мъжкия отбор на Славия, където преминава състезателната му кариера. Две години играе за Ботев Пловдив (1961 – 1963), а по време на престоя си под тепетата е играл и е делял една стая с великия Георги Аспарухов. Става и вицешампион с отбора на Ботев през 1963 г. Носител на Купата на България през 1962 г. (с Ботев Пловдив), 1964 и 1966 г. (със Славия). С „белите“ от Овча купел е вицешампион през 1959 и 1967 и бронзов медалист през 1964, 1965 и 1966 г.

Играл е и за Янтра. Бивш национал. За КНК има 16 мача и 1 гол (14 мача с 1 гол за Славия и 4 мача за Ботев), полуфиналист през 1967 г. със Славия. На треньорското поприще най-дълго е бил отново в „белия“ клуб като треньор на децата и юношите, помощник и старши треньор. Водил е редица клубове в България – Бдин, Павликени, Несебър, Металург (Перник), Добруджа (от 19.09 до 06.10.2002 в А група), Септември. В последните две години Ампето, както е известен във футболните среди, бе дежурен делегат на БФС на срещите от първенството. Според него обаче все още има какво да даде на футбола и ето че за новия сезон е поканен в Русе за старши треньор на местния Дунав.

Статистика по сезони в „А“ група

Успехи 
Славия
 Вицешампион на България (2): 1959, 1967
 Бронзов медалист на България (3): 1964, 1965, 1966
 Носител на Купата на България (2): 1964, 1966
 1/2 финалист за КНК (1): 1966/67

Ботев Пловдив
 Носител на Купата на България (1): 1962

Български футболисти
Футболисти на Славия (София)
Футболисти на Ботев (Пловдив)
Футболисти на Янтра (Габрово)
Български треньори по футбол
Треньори на Бдин (Видин)